කොරෝනා වසංගතය හේතුවෙන් සියලූම රටවල් මුහුණදී ඇති මූල්‍යමය අර්බුදයත් සමඟ ඇමරිකානු ඩොලරයට සාපේක්ෂව රුපියල අවප්‍රමාණවීම වළක්වාගැනීම සඳහා විදෙස් ගතව සිටින ශ්‍රී ලාංකිකයන්ට මෙන්ම වෙනත් විදේශිකයන්ට මුදල් තැන්පත් කිරීමට විශේෂ ගිණුමක් හඳුන්වා දීමට රජය පියවර ගෙන තිබෙනවා.රජයේ ප්‍රවෘත්ති දෙපාර්තමේන්තුවේ අද පැවති කැබිනට් තීරණ දැනුම්දීමේ මාධ්‍ය හමුවට එක්වෙමින් සම කැබිනට් ප්‍රකාශක ආචාර්ය බන්දුල ගුණවර්ධන කියා සිටියේ මෙම විශේෂිත ගිණුමට අදාළ විශේෂ ගැසට් පත්‍රය අද නිකුත් කරන බවයි.සාමාන්‍යයෙන් විදේශ මුදල් තැන්පත් කරන මෙරට ගිණුම්වලට(NRFC) ගෙවන පොළියට අමතරව 2%ක පොළියක් මෙම තැන්පතු සඳහා ගෙවන බවද ඔහු සඳහන් කළා.මෙම තැන්පතු අවම වශයෙන් මාස 6ක කාලයක් මෙම ගිණුමේ පැවතිය යුතු බවයි අමාත්‍යවරයා කියා සිටියේ.